KOMISIJOS REGLAMENTAS (EB) Nr. 1102/2009
2009 m. lapkričio 16 d.
116-ąjį kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (1), ypač į jo 7 straipsnio 1 dalies pirmąją įtrauką,
kadangi:
(1)
Reglamento (EB) Nr. 881/2002 I priede išvardyti asmenys, grupės ir subjektai, kuriems taikomas tame reglamente numatytas lėšų ir ekonominių išteklių įšaldymas.
(2)
2008 m. rugpjūčio 11 d., 2008 m. rugsėjo 16 d., 2008 m. spalio 3 d., 2008 m. spalio 21 d., 2008 m. gruodžio 2 d., 2008 m. gruodžio10 d., 2008 m. gruodžio 23 d., 2009 m. sausio 30 d., 2009 m. vasario 13 d., 2009 m. vasario 23 d., 2009 m. kovo 5 d., 2009 m. kovo 13 d., 2009 m. kovo 18 d., 2009 m. kovo 23-24 d., 2009 m. balandžio 20 d., 2009 m. birželio 3 d., 2009 m. liepos 17 d. ir 2009 m. rugpjūčio 10 d. Jungtinių Tautų Saugumo Tarybos Sankcijų komitetas nusprendė iš dalies pakeisti su keliais asmenimis, grupėmis ir subjektais, kuriems turėtų būti taikomas lėšų ir ekonominių išteklių įšaldymas, susijusius atpažinties duomenis.
(3)
I priedas turėtų būti atitinkamai atnaujintas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 881/2002 I priedas iš dalies keičiamas taip, kaip nurodyta šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2009 m. lapkričio 16 d.